paragraph_text: mini|desno|200px|Tripiljski kipić pronađen u Ukrajini Tripiljska kultura (ukr. Трипільська культура) potječe s prostora zapadne Ukrajine, točnije između rijeka Dnjepar i Dnjestar, a ime je dobila prema selu Tripilja u blizini grada Kijeva, gdje su je otkrili ukrajinski arheolozi krajem 19. stoljeća. Sličan oblik kulture otkriven u sjeveroistočnoj Rumunjskoj i sjevernoj Moldovi je poznatiji pod nazivom Cucuteni kultura. O točnom podrijetlu i sadržaju te kulture do danas se vode stručne rasprave, ali je prihvaćena činjenica da su osnovicu te kulture činila neolitska plemena čije je najranije razdoblje od 4000. do 3000. godina pr. Kr. Ukrajinska arheologija raspolaže s brojnim saznanjima o tripiljskoj kulturi jer su njezini tragovi pronađeni u samom centru Kijeva, gdje su početkom 3000. godina pr. Kr. postojala naselja zemljoradničko-stočarskih plemena Tripiljaca.